**Nocturnalii**

*Lorena.craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nocturnii păstrează-n album

Poze cu vise şi fum;

Credeam că mi-e teamă în doi.

Pe drumuri pavate-n noroi,

Am pus felinarele roşii

Să nu mai întrebe de noi.

Şi cred că ar fi foarte simplu

Să mătur pe unde-am umblat,

Dar ştim amândoi mult prea bine

Că totul e developat.

„Ei, şi?”, mă întrebi într-o doară,

Cu mâinile pe un făraş,

Noi facem din noi chilioară,

Filmăm din oraş în oraş.

Cu frunţile semi-serene,

Şi-n suflet cu roade perene,

Păstrăm în album numai vise,

Lipite-n cuvinte nescrise.

Păcatul din mine se stinge

Şi iadul spre seară învinge.

17 mai 2016, Constanţa